પાદરામાં 160 વર્ષ જુનું ગાયકવાડી શાસન દરમિયાનનું સિધ્ધિવિનાયક મંદિર આવેલું છે. આ મંદિરમાં આવેલી ગણપતિદાદાની મુર્તી સિધ્ધિવિનાયક સ્વરૂપમાં છે. પાદરા તાલુકાના એક દક્ષિણ બ્રાહ્મણ દ્વારા આ મંદિરની સ્થાપના કરવામાં આવી હતી. જ્યારે આરસના એક જ પથ્થરમાંથી જમણી સૂંઢવાળા,રિધ્ધી-સિધ્ધી અને ઉંદર કંડારવામાં આવ્યાં છે. એશિયામાં આ પ્રકારની મુર્તી એક જ હોવાનું મનાય છે. પાદરાનું સિધ્ધિવિનાયક મંદિર દાંડિયાબજાર અને વાડીના રંગમહાલ ખાતે આવેલા ગણપતિ મંદિરની યાદ અપાવે છે.